title: 2012/612/ES: 2012 m. gegužės 10 d. Europos Parlamento sprendimas dėl bendrosios įmonės, įsteigtos siekiant įgyvendinti jungtinę naujoviškų vaistų technologijų iniciatyvą, 2010 finansinių metų biudžeto įvykdymo patvirtinimo#2012 m. gegužės 10 d. Europos Parlamento rezoliucija, su pastabomis, sudarančiomis neatskiriamą sprendimo dėl bendrosios įmonės, įsteigtos siekiant įgyvendinti jungtinę naujoviškų vaistų technologijų iniciatyvą, 2010 finansinių metų biudžeto įvykdymo patvirtinimo dalį

text:
17.10.2012

               LT

               Europos Sąjungos oficialusis leidinys

               L 286/334

         EUROPOS PARLAMENTO SPRENDIMAS
   2012 m. gegužės 10 d.
   dėl bendrosios įmonės, įsteigtos siekiant įgyvendinti jungtinę naujoviškų vaistų technologijų iniciatyvą, 2010 finansinių metų biudžeto įvykdymo patvirtinimo
   (2012/612/ES)
   EUROPOS PARLAMENTAS,

               —

               atsižvelgdamas į bendrosios įmonės, įsteigtos siekiant įgyvendinti jungtinę naujoviškų vaistų technologijų iniciatyvą, 2010 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Naujoviškų vaistų iniciatyvos bendrosios įmonės 2010 finansinių metų metinių ataskaitų kartu su bendrosios įmonės atsakymais (1),

               —

               atsižvelgdamas į Tarybos 2012 m. vasario 21 d. rekomendaciją (06086/2012 – C7-0050/2012),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2007 m. gruodžio 20 d. Tarybos reglamentą (EB) Nr. 73/2008 dėl bendrosios įmonės įsteigimo, siekiant įgyvendinti jungtinę technologijų iniciatyvą „Naujoviški vaistai“ (3), ypač į jo 11 straipsnio 4 dalį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (4), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą (A7-0108/2012),

               1.

               patvirtina bendrosios įmonės, įsteigtos siekiant įgyvendinti jungtinę naujoviškų vaistų technologijų iniciatyvą, vykdomajam direktoriui, kad bendrosios įmonės 2010 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, bendrosios įmonės, įsteigtos siekiant įgyvendinti jungtinę naujoviškų vaistų technologijų iniciatyvą, vykdomajam direktoriui, Tarybai, Komisijai bei Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 368, 2011 12 16, p. 17.

      (2)  OL L 248, 2002 9 16, p. 1.

      (3)  OL L 30, 2008 2 4, p. 38.

      (4)  OL L 357, 2002 12 31, p. 72.

      EUROPOS PARLAMENTO REZOLIUCIJA
      2012 m. gegužės 10 d.
      su pastabomis, sudarančiomis neatskiriamą sprendimo dėl bendrosios įmonės, įsteigtos siekiant įgyvendinti jungtinę naujoviškų vaistų technologijų iniciatyvą, 2010 finansinių metų biudžeto įvykdymo patvirtinimo dalį
      EUROPOS PARLAMENTAS,

                  —

                  atsižvelgdamas į bendrosios įmonės, įsteigtos siekiant įgyvendinti jungtinę naujoviškų vaistų technologijų iniciatyvą, 2010 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl Naujoviškų vaistų iniciatyvos bendrosios įmonės 2010 finansinių metų metinių ataskaitų kartu su bendrosios įmonės atsakymais (1),

                  —

                  atsižvelgdamas į Tarybos 2012 m. vasario 21 d. rekomendaciją (06086/2012 – C7-0050/2012),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

                  —

                  atsižvelgdamas į 2007 m. gruodžio 20 d. Tarybos reglamentą (EB) Nr. 73/2008 dėl bendrosios įmonės įsteigimo, siekiant įgyvendinti jungtinę technologijų iniciatyvą „Naujoviški vaistai“ (3), ypač į jo 11 straipsnio 4 dalį,

                  —

                  atsižvelgdamas į bendrosios įmonės, įsteigtos siekiant įgyvendinti jungtinę naujoviškų vaistų technologijų iniciatyvą, valdybos 2009 m. vasario 2 d. sprendimu patvirtintas finansines taisykles,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (4), ypač į jo 94 straipsnį,

                  —

                  atsižvelgdamas į Darbo tvarkos taisyklių 77 straipsnį ir į VI priedą,

                  —

                  atsižvelgdamas į Biudžeto kontrolės komiteto pranešimą (A7-0108/2012),

                  A.

                  kadangi naujoviškų vaistų iniciatyvos bendroji įmonė (toliau – bendroji įmonė) 2007 m. gruodžio mėn. dešimties metų laikotarpiui įsteigta siekiant gerokai pagerinti vaistų kūrimo proceso našumą bei veiksmingumą ir siekiant ilgalaikio tikslo, kad farmacijos sektorius gamintų veiksmingesnius ir saugesnius naujoviškus vaistus;

                  B.

                  kadangi bendroji įmonė savarankiškai veikti pradėjo 2009 m. lapkričio 16 d.;

                  C.

                  kadangi Audito Rūmai pranešė, jog jiems pateiktas pagrįstas patikinimas, kad bendrosios įmonės 2010 finansinių metų metinės ataskaitos yra patikimos ir jose nurodytos operacijos yra teisėtos ir tvarkingos;

                  D.

                  kadangi dešimties metų laikotarpiui numatytas didžiausias Sąjungos įnašas į bendrosios įmonės biudžetą sudaro 1 000 000 000 EUR, kurie turi būti išmokėti iš Septintosios mokslinių tyrimų bendrosios programos biudžeto;

                  E.

                  kadangi 2010 finansiniais metais bendrosios įmonės biudžetas sudarė 107 150 584 EUR;

         Biudžeto ir finansų valdymas

                  1.

                  susirūpinęs pažymi, kad valdyba tik 2010 m. kovo 16 d. patvirtino bendrosios įmonės 2010 m. biudžetą ir įgyvendinimo planą, todėl beveik visą pirmąjį metų ketvirtį bendroji įmonė buvo priversta naudotis išmokomis pagal laikinosios dvyliktosios dalies biudžeto taisyklę;

                  2.

                  yra susirūpinęs dėl to, kad bendrosios įmonės nariai negalėjo reikiamu laiku nustatyti mokslinių prioritetų ir susitarti, kurie iš jų turėtų būti įtraukti į metinį įgyvendinimo planą, dėl to iki 2010 m. spalio 22 d. atidėta 2010 m. kasmečio kvietimo teikti paraiškas pradžia;

                  3.

                  pažymi, kad bendrosios įmonės galutiniame 2010 m. biudžete buvo numatyta 107 150 584 EUR įsipareigojimų asignavimų ir 29 009 840 EUR mokėjimų asignavimų; pažymi, kad turimų įsipareigojimų ir mokėjimų asignavimų panaudojimo procentas atitinkamai yra tik 6 % ir 35 %,

                  4.

                  yra susirūpinęs dėl žemo biudžeto įvykdymo lygio ir dėl susijusios bendrosios įmonės veiklos; pabrėžia, kad metų pabaigoje grynųjų pinigų likutis buvo 70 731 612,03 EUR, t. y. 65 % 2010 m. turėtų mokėjimų asignavimų;

                  5.

                  pažymi, kad, kaip nurodo bendroji įmonė, nedidelį įsipareigojimų ir mokėjimų asignavimų panaudojimo procentą ir didelį grynųjų pinigų likutį lėmė:

                              —

                              bendrosios įmonės mokslinių prioritetų ir kvietimo teikti paraiškas temų nustatymo atidėjimas ir dėl to atidėtas kvietimo teikti paraiškas skelbimas ir susijęs vertinimo bei atrankos procesas,

                              —

                              sėkmingo trečiojo kvietimo teikti bendradarbiavimo projektų paraiškas išankstinio finansavimo mokėjimai dėl atidėliojimų pasirinktuose konsorciumuose, atlikti 2011 m., o ne 2010 m., kaip buvo numatyta iš pradžių, jie padarė įtaką susitarimų dėl dotacijų pasirašymui;

                        vis dėlto ragina bendrąją įmonę ir jos narius imtis reikiamų veiksmų, kad būtų laiku nustatyti moksliniai prioritetai ir kvietimų teikti paraiškas temos, taip pat sudarytos sąlygos suderinti ateinančių finansinių metų biudžetą;

         Nepiniginių įnašų vertinimas

                  6.

                  primena, kad bendroji įmonė įsteigta 2007 m. gruodžio mėn., o savarankiškai veikti pradėjo 2009 m. lapkričio 16 d.; reiškia rimtą susirūpinimą, kad nepiniginių įnašų vertinimo metodikos, kuri nustatoma bendrosios įmonės vidaus taisyklėse ir procedūrų apraše laikantis jos finansinių taisyklių, dar nepatvirtino valdyba, o dėl to bendrosios įmonės Europos farmacijos pramonės ir asociacijų federacijos (EFPAF) nariai negalėjo atsiskaityti už pirmojo ataskaitinio laikotarpio išlaidas, kaip nustatyta susitarimuose dėl dotacijų;

                  7.

                  remdamasis bendrosios įmonės atsakymu pažymi, kad vyksta bendrosios įmonės projektuose dalyvaujančių EFPAF įmonių narių konsultacijos dėl nepiniginių įnašų įvertinimo metodikos, o atskiros nepiniginių įnašų vertinimo ataskaitos bus pateiktos, kai valdyba patvirtins persvarstytą susitarimo dėl dotavimo modelį; ragina bendrąją įmonę ir jos valdybą naujienas šiuo klausimu pranešti biudžeto įvykdymą tvirtinančiai institucijai;

         Viešojo pirkimo procedūros

                  8.

                  remdamasis bendrosios įmonės metinės veiklos ataskaita (MVA) nustatė, kad ji 2010 m. patvirtino „NVI nedidelės vertės pirkimo procedūrų gaires“, kuriomis siekiama palengvinti jų suderinimą su Europos Komisijos bendrosiomis viešųjų pirkimų gairėmis ir atspindėti ribinius viešųjų pirkimų dydžius, nustatytus jos viešojo pirkimo procedūrų finansinėse taisyklėse;

                  9.

                  be to, pažymi, kad per 2010 m. bendroji įmonė įvykdė dvi didelės vertės IT infrastruktūros ir baigiamojo audito pirkimo procedūras, dėl kurių bendrasis susitarimas paskelbtas Oficialiajame leidinyje; pabrėžia, kad šios procedūros pradėtos kartu su kitomis bendrosiomis įmonėmis; mano, kad bendrųjų įmonių bendrų pirkimo procedūrų iniciatyva yra verta dėmesio; mano, kad remdamosi ja bendrosios įmonės galės įgyvendinti masto ekonomiją ir sutaupyti mokesčių mokėtojų pinigų; todėl ragina bendrąsias įmones kuo dažniau imtis bendrų pirkimo procedūrų;

                  10.

                  pažymi, kad bendroji įmonė pradėjo nedidelės vertės pirkimo procedūras, susijusias su jos interneto svetainės kūrimu, per metus rengtais informaciniais renginiais ir biuro baldų pirkimu naujoms patalpoms;

                  11.

                  atkreipia dėmesį, kad bendroji įmonė, vykdydama teisinę prievolę, savo svetainėje pateikė sudarytų sutarčių sąrašą; pažymi, kad sąraše pateiktos nuo bendrosios įmonės įsteigimo iki 2010 m. spalio 31 d. sudarytos sutartys; ragina bendrąją įmonę nuolat atnaujinti sudarytų sutarčių sąrašą;

         Kvietimas teikti pasiūlymus ir derybos dėl projektų

                  12.

                  primena, kad 2010 m. spalio 22 d. bendroji įmonė paskelbė trečiąjį kvietimą teikti paraiškas;

                  13.

                  patvirtina, kad 2010 m. bendroji įmonė baigė derybų dėl antrojo kvietimo teikti paraiškas procesą ir pradėjo gauti finansavimo gavėjų, dalyvaujančių projektuose, finansuojamuose pagal 2008 m. balandžio mėn. pradėtą Komisijos valdomą pirmąjį kvietimą teikti paraiškas, prašymus kompensuoti išlaidas ir pradėjo jas apmokėti;

                  14.

                  remdamasis bendrosios įmonės MVA pažymi, kad antrojo kvietimo teikti paraiškas programos vertinimo grupėje dalyvavo nepriklausomi ekspertai, išskyrus galutinį vertinimą, kuriame jie neturėjo balsavimo teisės, be to, bendrosios įmonės vykdomoji taryba antrajame vertinimo proceso etape pakvietė nepriklausomus stebėtojus; ragina bendrąją įmonę informuoti biudžeto įvykdymą tvirtinančią instituciją apie diegiamą tikrinimo sistemą, kuria siekiama užtikrinti visišką ekspertų ir stebėtojų nepriklausomumą ir taip neleisti atsirasti interesų konfliktams vertinant gautas paraiškas;

                  15.

                  remdamasis MVA pažymi, kad nepriklausomi stebėtojai privalo paskelbti ataskaitą kiekvienu įvertinimo proceso etapu, taip pat pažymi, kad nepriklausomų stebėtojų antrojo etapo įvertinimo ataskaita pagrįstas veiksmų planas paskelbtas 2010 m. rugsėjo mėn. ir kad bendrosios įmonės vykdomoji taryba imasi šių veiksmų ir skelbdama trečiąjį kvietimą teikti paraiškas; prašo bendrosios įmonės pranešti biudžeto įvykdymą tvirtinančiai institucijai apie kiekvienos į veiksmų planą įtrauktos priemonės įgyvendinimo lygį;

                  16.

                  patvirtina, kad veiklos procese buvo įgyvendinta keletas bendrosios įmonės priemonių, kuriomis siekiama užkirsti kelią interesų konfliktams; ypač pažymi, kad visi asmenys, susiję su bendrosios įmonės veikla, turi laikytis galiojančių ir dar tik diegiamų norminamųjų taisyklių; ragina bendrąją įmonę parengti veiksmų planą nurodant jame konkrečias priemones ir galutinius terminus, kad būtų išvengta interesų konfliktų ir didinamas skaidrumas, ir pateikti jį biudžeto įvykdymą tvirtinančiai institucijai;

         Vidaus kontrolės sistemos

                  17.

                  ragina bendrąją įmonę baigti kurti savo vidaus kontrolės ir finansinio informavimo sistemas; ypač ragina bendrąją įmonę įdiegti ir dokumentais įtvirtinti svarbius savo vidaus kontrolės sistemos elementus, pvz., apskaitos procedūras ir kontrolę, susijusią su sąskaitų uždarymu ir veiklos išlaidų pripažinimu ir nustatymu;

                  18.

                  be to, ragina bendrąją įmonę, ypač jos apskaitos pareigūną, reikiamu laiku įforminti ir patvirtinti esminius veiklos procesus, kaip to reikalaujama finansinėse taisyklėse; atkreipia dėmesį į bendrosios įmonės atsakymą, kad susiję veiklos procesai, kuriais grindžiama apskaitos sistema, buvo įteisinti 2011 m. birželio mėn.; ragina bendrąją įmonę pateikti paaiškinimą dėl šio vėlavimo biudžeto įvykdymą tvirtinančiai institucijai;

                  19.

                  atkreipia dėmesį į Audito Rūmų išvadą, kad bendrosios įmonės IT valdysena ir praktika atitinka bendrosios įmonės dydį ir užduotis; vis dėlto pažymi, kad strateginio IT planavimo ir priežiūros ciklo politikos ir procedūrų įforminimas, IT rizikos valdymas, veiklos tęstinumo planas bei reagavimo į nelaimes planas vėluoja; ragina bendrąją įmonę, siekiant paspartinti politikos ir procedūrų įforminimą pirmiau minėtose srityse, parengti veiksmų planą, kuriame būtų nurodytos konkrečios priemonės bei galutiniai terminai, ir pranešti apie pasiektą pažangą biudžeto įvykdymą tvirtinančiai institucijai;

                  20.

                  atkreipia dėmesį į tai, kad 2010 m. gruodžio 14 d. bendrosios įmonės valdyba patvirtino baigiamojo audito strategiją; ragina bendrąją įmonę skubiai įgyvendinti strategiją, vietoje vykdant bendrosios įmonės finansuojamas mokslinių tyrimų veiklos dalyvių patikras ir atliekant finansinius auditus, ir biudžeto įvykdymą tvirtinančiai institucijai pateikti jos vykdomojo direktoriaus parengtą metinę ataskaitą su tokių auditų išvadomis, rekomendacijomis ir padarytomis finansinėmis pataisomis;

         Vidaus auditas

                  21.

                  pažymi, kad dar iš dalies nepakeistos bendrosios įmonės finansinės taisyklės ir į jas neįtraukta nuostata dėl Komisijos vidaus auditoriaus galių, susijusių su visu bendruoju biudžetu;

                  22.

                  vis dėlto pažymi, kad Komisija ir bendroji įmonė ėmėsi veiksmų, kuriais siekiama užtikrinti, kad būtų aiškiai apibrėžtas atitinkamas Komisijos vidaus audito tarnybos (VAT) veiklos vaidmuo ir bendrosios įmonės vidaus audito funkcija;

                  23.

                  atkreipia dėmesį į bendrosios įmonės paaiškinimus, kad poreikis bendrosios įmonės finansinėse taisyklėse papildomai išaiškinti VAT vaidmenį bus įvertintas pabaigus dabar atliekamą finansinio pagrindų reglamento persvarstymą;

                  24.

                  remdamasis bendrosios įmonės 2010 m. MVA pripažįsta, kad joje 2010 m. lapkričio mėn. įkurta vidaus audito struktūra (angl. IAC);

                  25.

                  remdamasis bendrosios įmonės atsakymu Audito Rūmams, pripažįsta, kad bendrosios įmonės vidaus audito funkcijos ir VAT vaidmenys buvo išaiškinti bei įforminti 2011 m. kovo mėn. pritarus vidaus audito tarnybos ir vidaus audito struktūros audito chartijoms; taip pat atkreipia dėmesį į tai, kad rengiamas 2012–2014 m. suderintas strateginis audito planas, padėsiantis užtikrinti, kad planuojamų auditų poveikis būtų kuo geresnis ir kuo mažiau dubliuotųsi VAT ir IAC darbas; todėl ragina bendrąją įmonę biudžeto įvykdymą tvirtinančiai institucijai pranešti apie 2012–2014 m. strateginio audito plano rengimo ir įgyvendinimo padėtį;

         Veikla

                  26.

                  pažymi, kad Komisija, remdamasi Bendrosios įmonės steigimo reglamento (EB) Nr. 73/2008 11 straipsnio 2 dalimi, įgaliojo atlikti tarpinį persvarstymą, o tai darant daugiausia dėmesio skiriama bendrosios įmonės veiklos kokybei, našumui ir jos indėliui siekiant nustatytų tikslų;

                  27.

                  pripažįsta, kad tarpiniame vertinime nurodyti tam tikri trūkumai:

                              —

                              vidaus valdymo struktūros dar neveikia optimaliai,

                              —

                              trūksta iniciatyvios informacinės veiklos,

                              —

                              nevisiškai pasinaudojama kai kurių suinteresuotųjų šalių patarimais,

                              —

                              nustatytų ir taikomų bendrosios įmonės pagrindinių veiklos rodiklių stygius kelia pavojų, kad sumažės visos iniciatyvos veiksmingumas;

                        pažymi, kad 2010 m. gruodžio mėn. atliktas tarpinis vertinimas, jame suformuluotos septynios rekomendacijos; deramai atkreipia dėmesį į tai, kad bendroji įmonė įsipareigojo imtis spręsti tarpinio vertinimo išvadose nurodytas problemas ir stebėti procesą;

                  28.

                  todėl reikalauja, kad bendroji įmonė biudžeto įvykdymą tvirtinančiai institucijai praneštų apie priimtas priemones ir jų įgyvendinimo trukmę, atkreiptų dėmesį į tarpinio persvarstymo rekomendacijas ir nuolat teiktų informaciją apie pasiektą pažangą;

         Susitarimo su buveinės valstybe stoka

                  29.

                  dar kartą ragina bendrąją įmonę skubiai sudaryti susitarimą dėl priėmimo su Belgija, kuriame būtų aptartas patalpų suteikimas, privilegijos ir imunitetai bei kita parama, kurią Belgija turėtų teikti bendrajai įmonei, kaip numatyta jos Steigimo reglamente (EB) Nr. 73/2008;

         Horizontaliojo pobūdžio pastabos dėl bendrųjų įmonių

                  30.

                  pabrėžia, kad iki šiol Komisija pagal Sutarties dėl Europos Sąjungos veikimo 187 straipsnį įsteigė septynias bendrąsias įmones; pažymi, kad šešios bendrosios įmonės (IMI, ARTEMIS, ENIAC, „Švarus dangus“, FCH ir ITER-F4E) yra susijusios su Mokslinių tyrimų ir inovacijų generalinio direktorato ir Informacinės visuomenės ir žiniasklaidos generalinio direktorato mokslinio tyrimo sritimis, o vienai bendrajai įmonei patikėta kurti naujos kartos Europos oro eismo vadybos sistemą (SESAR) transporto srityje, jos veiklą prižiūri Mobilumo ir transporto generalinis direktoratas;

                  31.

                  pažymi, jog manoma, kad bendrosioms įmonėms visam jų veikimo laikotarpiui iš viso apytikriai reikės 21 793 000 000 EUR;

                  32.

                  pažymi, jog manoma, kad bendras Sąjungos įnašas bendrosioms įmonėms visu jų veikimo laikotarpiu sudarys 11 489 000 000 EUR;

                  33.

                  pažymi, kad per 2010 finansinius metus Sąjungos įnašas į bendrųjų įmonių biudžetą buvo 505 000 000 EUR;

                  34.

                  ragina Komisiją biudžeto įvykdymo patvirtinimo institucijai kasmet pateikti suvestinę informaciją apie bendrą metinį kiekvienos bendrosios įmonės finansavimą iš bendrojo Sąjungos biudžeto siekiant užtikrinti Sąjungos lėšų naudojimo skaidrumą ir aiškumą ir atkurti Europos mokesčių mokėtojų pasitikėjimą;

                  35.

                  pritaria, kad į ARTEMIS iniciatyvos MVA būtų įtraukta informacija apie jos vykdomų projektų priežiūrą ir peržiūrą; mano, kad šią praktiką turėtų perimti ir kitos bendrosios įmonės;

                  36.

                  primena, kad bendrosios įmonės yra viešojo ir privačiojo sektorių partnerystės, todėl jų veikloje susipynę viešieji ir privatūs interesai; mano, kad šiomis aplinkybėmis reikėtų ne ignoruoti, bet tinkamai spręsti interesų konfliktus; todėl ragina bendrąsias įmones pranešti biudžeto įvykdymą tvirtinančiai institucijai, kokie atitinkamose jų struktūrose taikomi patikros mechanizmai siekiant užtikrinti tinkamą interesų konfliktų valdymą ir jų išvengti;

                  37.

                  pažymi, kad bendrosios įmonės yra palyginti mažos ir geografiniu požiūriu sutelktos organizacijos, išskyrus ITER įgyvendinimo ir branduolių sintezės energetikos vystymo bendrąją įmonę; todėl mano, kad jos, kai įmanoma, turėtų bendrai naudoti savo išteklius;

                  38.

                  ragina Audito Rūmus biudžeto įvykdymą tvirtinančiai institucijai pranešti, kokių tolesnių veiksmų imtasi, atsižvelgiant į biudžeto įvykdymo patvirtinimo institucijos pastabas kiekvienai bendrajai įmonei, pateiktas atitinkamuose pranešimuose dėl 2011 finansinių metų metinių ataskaitų;

                  39.

                  ragina Audito Rūmus per pagrįstą laikotarpį Parlamentui pateikti specialiąją ataskaitą apie papildomą bendrųjų įmonių įsteigimo naudą veiksmingai vykdant Sąjungos mokslinių tyrimų, technologijų plėtros ir demonstracinės veiklos programas; be to, pažymi, kad į tą pačią ataskaitą reikėtų įtraukti bendrųjų įmonių steigimo veiksmingumo vertinimą.

         (1)  OL C 368, 2011 12 16, p. 17.

         (2)  OL L 248, 2002 9 16, p. 1.

         (3)  OL L 30, 2008 2 4, p. 38.

         (4)  OL L 357, 2002 12 31, p. 72.


title: 2011/94/ES: 2010 m. gegužės 25 d. Tarybos sprendimas dėl Europos Sąjungos ir Meksikos Jungtinių Valstijų susitarimo dėl oro susisiekimo paslaugų tam tikrų aspektų pasirašymo#Europos Sąjungos ir Meksikos Jungtinių Valstijų susitarimas dėl oro susisiekimo paslaugų tam tikrų aspektų

text:
12.2.2011

               LT

               Europos Sąjungos oficialusis leidinys

               L 38/33

         TARYBOS SPRENDIMAS
   2010 m. gegužės 25 d.
   dėl Europos Sąjungos ir Meksikos Jungtinių Valstijų susitarimo dėl oro susisiekimo paslaugų tam tikrų aspektų pasirašymo
   (2011/94/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 100 straipsnio 2 dalį kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               2003 m. birželio 5 d. sprendimu Taryba įgaliojo Komisiją pradėti derybas su trečiosiomis šalimis dėl šiuo metu galiojančių dvišalių susitarimų tam tikrų nuostatų pakeitimo Sąjungos lygmenyje.

               (2)

               Komisija Sąjungos vardu derėjosi su Meksikos Jungtinėmis Valstijomis dėl Susitarimo dėl oro susisiekimo paslaugų tam tikrų aspektų (toliau – Susitarimas) vadovaudamasi 2003 m. birželio 5 d. Tarybos sprendimo priede nustatytais mechanizmais ir nurodymais.

               (3)

               Susitarimas, dėl kurio susitarė Komisija, turėtų būti pasirašytas su sąlyga, kad jis bus sudarytas vėliau,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos Sąjungos ir Meksikos Jungtinių Valstijų Susitarimo dėl oro susisiekimo paslaugų tam tikrų aspektų pasirašymas su sąlyga, kad Susitarimas bus sudarytas.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Susitarimą su sąlyga, kad jis bus sudarytas.
   3 straipsnis
   Šis sprendimas įsigalioja jo priėmimo dieną.
   4 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje 2010 m. gegužės 25 d.

            Tarybos vardu

            Pirmininkas

         M. SEBASTIÁN

      Europos Sąjungos ir Meksikos Jungtinių Valstijų
      SUSITARIMAS
      dėl oro susisiekimo paslaugų tam tikrų aspektų
      EUROPOS SĄJUNGA
      ir
      MEKSIKOS JUNGTINĖS VALSTIJOS
      (toliau – Šalys),
      veikdamos pagal savo kompetenciją,
      ATSIŽVELGDAMOS į įvairių Europos Sąjungos valstybių narių ir Meksikos Jungtinių Valstijų dvišalių oro susisiekimo paslaugų susitarimų nuostatas,
      PAŽYMĖDAMOS, kad 2003 m. birželio 5 d. Europos Sąjungos valstybės narės įgaliojo Europos Komisiją sudaryti Europos Sąjungos ir trečiųjų šalių susitarimą ir taip iš dalies pakeisti tam tikras jų sudarytų dvišalių oro susisiekimo paslaugų susitarimų nuostatas,
      PAŽYMĖDAMOS, kad Europos Sąjunga turi išskirtinę kompetenciją spręsti dėl keleto aspekto, kurie gali būti įtraukti į Europos Sąjungos valstybių narių su trečiosiomis šalimis sudaromus ar sudarytus dvišalius oro susisiekimo paslaugų susitarimus,
      PRIPAŽINDAMOS, kaip svarbu atnaujinti Europos Sąjungos valstybių narių ir Meksikos Jungtinių Valstijų santykius oro susisiekimo paslaugų srityje, kad būtų sukurtas tvirtas oro susisiekimo tarp Europos Sąjungos ir Meksikos Jungtinių Valstijų paslaugų teisinis pagrindas ir užtikrintas tokių oro susisiekimo paslaugų tęstinumas,
      PABRĖŽDAMOS savo siekį skatinti laisvą konkurenciją oro susisiekimo paslaugų srityje ir užtikrinti, kad oro vežėjai nesudarytų susitarimų, kuriais būtų siekiama trikdyti, riboti ar iškreipti konkurenciją,
      PAŽYMĖDAMOS, kad Europos Sąjunga nesiekia įtakoti pusiausvyros tarp Europos Sąjungos ir Meksikos Jungtinių Valstijų oro vežėjų ar iš dalies pakeisti šiuo metu galiojančių dvišalių oro susisiekimo paslaugų susitarimų nuostatas dėl skrydžių teisių,
      SUSITARĖ:
      1 straipsnis
      Bendrosios nuostatos
      1.   Nuorodos į Europos Sąjungos valstybės narės, kuri yra bet kurio I priede nurodyto dvišalio susitarimo šalis, piliečius laikomos nuorodomis į Europos Sąjungos valstybių narių piliečius.
      2.   Nuorodos į Europos Sąjungos valstybės narės, kuri yra bet kurio I priede nurodyto dvišalio susitarimo šalis, oro vežėjus laikomos nuorodomis į tokios Europos Sąjungos valstybės narės paskirtus oro vežėjus.
      3.   Šiuo Susitarimu pakeičiamos tam tikros I priede nurodytų šiuo metu galiojančių dvišalių oro susisiekimo paslaugų susitarimų nuostatos, nedarant poveikio šiuo metu galiojančioms skrydžių teisėms.
      2 straipsnis
      Europos Sąjungos valstybės narės paskyrimas
      1.   Šio straipsnio 2 ir 3 dalių nuostatos pakeičia atitinkamai II priedo a ir b punktuose nurodytų straipsnių atitinkamas nuostatas dėl Europos Sąjungos valstybės narės oro vežėjo paskyrimo, Meksikos Jungtinių Valstijų suteikiamų įgaliojimų ir leidimų, atsisakymo išduoti oro vežėjui įgaliojimus ar leidimus, jų atšaukimo, galiojimo sustabdymo ar apribojimo.
      2.   Meksikos Jungtinės Valstijos, gavusios Europos Sąjungos valstybės narės paskyrimą, nedelsdamos suteikia atitinkamus įgaliojimus ir leidimus, jei:

                  a)

                  oro vežėjas yra įsisteigęs paskiriančiosios Europos Sąjungos valstybės narės teritorijoje pagal Europos Sąjungos sutartį ir Sutartį dėl Europos Sąjungos veikimo bei turi galiojančią licenciją oro susisiekimui vykdyti pagal Europos Sąjungos teisę, ir

                  b)

                  Europos Sąjungos valstybė narė, atsakinga už oro vežėjo pažymėjimo išdavimą, vykdo ir užtikrina veiksmingą oro vežėjo veiklos kontrolę, o paskyrime yra aiškiai nurodyta atitinkama aviacijos institucija, ir

                  c)

                  oro vežėją tiesiogiai ar jo kontrolinį akcijų paketą valdo ir jį faktiškai kontroliuoja Europos Sąjungos valstybės narės ar jų piliečiai arba III priede išvardytos kitos valstybės ar jų piliečiai.

            3.   Jei netenkinama viena iš 2 dalyje nurodytų sąlygų, Meksikos Jungtinės Valstijos gali atsisakyti išduoti įgaliojimus ar leidimus Europos Sąjungos valstybės narės paskirtam oro vežėjui, juos atšaukti, sustabdyti ar apriboti jų galiojimą.
      Besinaudodamos šioje dalyje nustatytomis teisėmis, Meksikos Jungtinės Valstijos nediskriminuoja Europos Sąjungos oro vežėjų dėl jų nacionalinės priklausomybės.
      3 straipsnis
      Sauga
      1.   Šio straipsnio 2 dalies nuostatomis papildomi II priedo c punkte nurodyti straipsniai.
      2.   Europos Sąjungos valstybei narei paskyrus oro vežėją, kurio nuolatinę veiklos kontrolę vykdo ir užtikrina kita Europos Sąjungos valstybė narė, Meksikos Jungtinių Valstijų teisės pagal saugą reglamentuojančias oro vežėją paskyrusios Europos Sąjungos valstybės narės ir Meksikos Jungtinių Valstijų susitarimo nuostatas vienodai taikomos, kai ta kita Europos Sąjungos valstybė narė priima, įgyvendina ar užtikrina saugos standartus ir išduoda tam oro vežėjui įgaliojimą.
      4 straipsnis
      Suderinamumas su konkurencijos taisyklėmis
      1.   Nė vienu iš dvišalių Meksikos Jungtinių Valstijų ir Europos Sąjungos valstybių narių susitarimu negali būti:

                  a)

                  pritariama įmonių susitarimams, įmonių asociacijų sprendimams ar suderintiems veiksmams, kuriais užkertamas kelias konkurencijai, ji iškreipiama ar apribojama;

                  b)

                  stiprinamas tokių susitarimų, sprendimų ar suderintų veiksmų poveikis; arba

                  c)

                  privatiems ūkinės veiklos subjektams perduodama atsakomybė už konkurencijai kelią užkertančias, ją iškreipiančias ar ribojančias priemones.

            2.   Su 1 dalies nuostatomis nesuderinamos I priede nurodytų dvišalių susitarimų nuostatos netaikomos.
      5 straipsnis
      Susitarimo priedai
      Šio Susitarimo priedai yra neatsiejama jo dalis.
      6 straipsnis
      Peržiūrėjimas ir pakeitimas
      Šalys abipusiu raštišku sutarimu šį Susitarimą gali bet kuriuo metu peržiūrėti ar iš dalies pakeisti. Tokie pakeitimai įsigalioja šio Susitarimo 9 straipsnio 1 punkte nurodyta tvarka.
      7 straipsnis
      Įsigaliojimas
      1.   Šis Susitarimas įsigalioja praėjus trisdešimčiai (30) dienų nuo paskutinio pranešimo, kuriuo šalys diplomatiniais kanalais raštu praneša, kad būtinos vidinės procedūros atliktos, dienos.
      2.   Šiam Susitarimui įsigaliojus, jo nuostatos taikomos I priedo b punkte nurodytiems dvišaliams susitarimams.
      3.   Jei šio Susitarimo ir I priede nurodytų dvišalių susitarimų nuostatos nesutampa, pirmenybė teikiama šio Susitarimo nuostatoms.
      8 straipsnis
      Nutraukimas
      1.   Jei nutraukiamas bet kuris I priede nurodytas dvišalis susitarimas, visos su minėtu dvišaliu susitarimu susijusios šio Susitarimo nuostatos taip pat netenka galios.
      2.   Jei nutraukiami visi I priede nurodyti dvišaliai susitarimai, šis Susitarimas netenka galios tuomet, kai nustoja galioti paskutinis iš minėtų susitarimų.

         TAI PATVIRTINDAMI, toliau nurodyti tinkamai įgalioti asmenys pasirašė šį Susitarimą.
         PRIIMTA Briuselyje du tūkstančiai dešimtų metų gruodžio penkioliktą dieną dviem egzemplioriais bulgarų, ispanų, čekų, danų, vokiečių, estų, graikų, anglų, prancūzų, italų, latvių, lietuvių, vengrų, maltiečių, olandų, lenkų, portugalų, rumunų, slovakų, slovėnų, suomių ir švedų kalbomis; tekstas kiekviena kalba yra autentiškas. Neatitikimo atveju pirmenybė teikiama tekstui ispanų kalba.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            За Съединените мексикански щати
            Por los Estados Unidos Mexicanos
            Za Spojené státy mexické
            For De Forenede Mexicanske Stater
            Für die Vereinigten Mexikanischen Staaten
            Mehhiko Ühendriikide nimel
            Για τις Ηνωμένες Πολιτείες του Μεξικού
            For the United Mexican States
            Pour les Etats-Unis mexicains
            Per gli Stati Uniti messicani
            Meksikas Savienoto Valstu vārdā –
            Meksikos Jungtinių Valstijų vardu
            a Mexikói Egyesült Államok részéről
            Għall-Istati Uniti Messikani
            Voor de Verenigde Mexicaanse Staten
            W imieniu Meksykańskich Stanów Zjednoczonych
            Pelos Estados Unidos Mexicanos
            Pentru Statele Unite Mexicane
            Za Spojené štáty mexické
            Za Združene države mehike
            Meksikon yhdysvaltojen puolesta
            För Mexikos förenta stater

         I PRIEDAS

            ŠIO SUSITARIMO 1 STRAIPSNYJE NURODYTŲ DVIŠALIŲ SUSITARIMŲ SĄRAŠAS

                     a)

                     Meksikos Jungtinių Valstijų ir Europos Sąjungos valstybių narių oro susisiekimo paslaugų susitarimai, kurie buvo sudaryti ir (arba) pasirašyti iki šio Susitarimo pasirašymo dienos:

                                 —

                                 Meksikos Jungtinių Valstijų Vyriausybės ir Austrijos Federalinės Vyriausybės oro transporto susitarimas, pasirašytas Vienoje (Austrija) 1995 m. kovo 27 d. (toliau – Meksikos ir Austrijos susitarimas),

                                 —

                                 Meksikos Jungtinių Valstijų Vyriausybės ir Belgijos Karalystės Vyriausybės oro transporto susitarimas, pasirašytas Meksike 1999 m. balandžio 26 d. (toliau – Meksikos ir Belgijos susitarimas),

                                 —

                                 Meksikos Jungtinių Valstijų Vyriausybės ir Čekijos ir Slovakijos Federacinės Respublikos Vyriausybės oro transporto susitarimas, pasirašytas Meksike 1990 m. rugpjūčio 14 d. (toliau – Meksikos ir Čekijos Respublikos susitarimas),

                                 —

                                 Meksikos Jungtinių Valstijų Vyriausybės ir Prancūzijos Respublikos Vyriausybės oro transporto susitarimas, pasirašytas Paryžiuje (Prancūzija) 1993 m. gegužės 18 d., su pakeitimais, padarytais Susitarimu dėl Meksikos Jungtinių Valstijų Vyriausybės ir Prancūzijos Respublikos Vyriausybės oro transporto susitarimo pakeitimo ir papildymo, sudarytu pasikeitus laiškais, parengtais Paryžiuje ir Meksike 2004 m. sausio 13 d. ir vasario 4 d. (toliau – Meksikos ir Prancūzijos susitarimas),

                                 —

                                 Meksikos Jungtinių Valstijų ir Vokietijos Federacinės Respublikos oro transporto susitarimas, pasirašytas Meksike 1967 m. kovo 8 d. (toliau – Meksikos ir Vokietijos susitarimas),

                                 —

                                 Meksikos Jungtinių Valstijų ir Italijos Respublikos oro transporto susitarimas, pasirašytas Meksike 1965 m. gruodžio 23 d., su pakeitimais, padarytais Susitarimu dėl 1965 m. gruodžio 23 d. Meksikos Jungtinių Valstijų ir Italijos Respublikos oro transporto susitarimo pakeitimo ir papildymo, sudarytu pasikeitus laiškais, parengtais Romoje (Italija) 2004 m. rugpjūčio 2 d. ir gruodžio 7 d. (toliau – Meksikos ir Italijos susitarimas),

                                 —

                                 Meksikos Jungtinių Valstijų Vyriausybės ir Liuksemburgo Didžiosios Hercogystės Vyriausybės oro transporto susitarimas, pasirašytas Meksike 1996 m. kovo 19 d. (toliau – Meksikos ir Liuksemburgo susitarimas),

                                 —

                                 Meksikos Jungtinių Valstijų Vyriausybės ir Nyderlandų Karalystės Vyriausybės oro transporto susitarimas, pasirašytas Meksike 1971 m. gruodžio 6 d., su pakeitimais, padarytais Susitarimu dėl 1971 m. gruodžio 6 d. Meksikos Jungtinių Valstijų Vyriausybės ir Nyderlandų Karalystės Vyriausybės oro transporto susitarimo pakeitimo, sudarytu pasikeitus laiškais, parengtais Meksike 1992 m. rugpjūčio 24 d. (toliau – Meksikos ir Nyderlandų susitarimas),

                                 —

                                 Meksikos Jungtinių Valstijų Vyriausybės ir Lenkijos Respublikos Vyriausybės Susitarimas dėl oro transporto, pasirašytas Meksike 1990 m. spalio 11 d. (toliau – Meksikos ir Lenkijos susitarimas),

                                 —

                                 Meksikos ir Portugalijos Vyriausybių civilinio oro transporto susitarimas, pasirašytas Lisabonoje (Portugalija) 1948 m. spalio 22 d. (toliau – Meksikos ir Portugalijos susitarimas),

                                 —

                                 Meksikos Jungtinių Valstijų Vyriausybės ir Ispanijos Karalystės Vyriausybės oro transporto susitarimas, pasirašytas Meksike 1978 m. lapkričio 21 d. (toliau – Meksikos ir Ispanijos susitarimas),

                                 —

                                 Meksikos Jungtinių Valstijų Vyriausybės ir Didžiosios Britanijos ir Šiaurės Airijos Jungtinės Karalystės Vyriausybės oro susisiekimo paslaugų susitarimas, pasirašytas Meksike 1988 m. lapkričio 18 d. (toliau – Meksikos ir Jungtinės Karalystės susitarimas).

                     b)

                     Meksikos Junginių Valstijų ir Europos Sąjungos valstybių narių oro susisiekimo paslaugų susitarimai, kurie šio Susitarimo pasirašymo dieną dar neįsigaliojo:

                                 —

                                 Meksikos Jungtinių Valstijų ir Ispanijos Karalystės oro transporto susitarimas, pasirašytas Madride (Ispanija) 2003 m. balandžio 8 d.

         II PRIEDAS

            I PRIEDE NURODYTŲ IR ŠIO SUSITARIMO 2 IR 3 STRAIPSNIUOSE MINIMŲ SUSITARIMŲ STRAIPSNIAI

                     a)

                     Valstybės narės paskyrimas:

                                 —

                                 Meksikos ir Austrijos susitarimo 3 straipsnis,

                                 —

                                 Meksikos ir Belgijos susitarimo 3 straipsnis,

                                 —

                                 Meksikos ir Čekijos Respublikos susitarimo 3 straipsnis,

                                 —

                                 Meksikos ir Prancūzijos susitarimo 3 straipsnis,

                                 —

                                 Meksikos ir Vokietijos susitarimo 3 straipsnis,

                                 —

                                 Meksikos ir Italijos susitarimo 3 straipsnis,

                                 —

                                 Meksikos ir Liuksemburgo susitarimo 3 straipsnis,

                                 —

                                 Meksikos ir Nyderlandų susitarimo 3 straipsnis,

                                 —

                                 Meksikos ir Lenkijos susitarimo 3 straipsnis,

                                 —

                                 Meksikos ir Portugalijos susitarimo II straipsnis,

                                 —

                                 Meksikos ir Ispanijos susitarimo 3 straipsnis,

                                 —

                                 Meksikos ir Jungtinės Karalystės susitarimo 4 straipsnis.

                     b)

                     Atsisakymas išduoti įgaliojimus ar leidimus, jų atšaukimas, galiojimo sustabdymas ar apribojimas:

                                 —

                                 Meksikos ir Austrijos susitarimo 4 straipsnis,

                                 —

                                 Meksikos ir Belgijos susitarimo 5 straipsnis,

                                 —

                                 Meksikos ir Čekijos Respublikos susitarimo 4 straipsnis,

                                 —

                                 Meksikos ir Prancūzijos susitarimo 4 straipsnis,

                                 —

                                 Meksikos ir Vokietijos susitarimo 4 straipsnio pirmas sakinys,

                                 —

                                 Meksikos ir Italijos susitarimo 4 straipsnis,

                                 —

                                 Meksikos ir Liuksemburgo susitarimo 4 straipsnis,

                                 —

                                 Meksikos ir Nyderlandų susitarimo 4 straipsnis,

                                 —

                                 Meksikos ir Lenkijos susitarimo 4 straipsnis,

                                 —

                                 Meksikos ir Portugalijos susitarimo VII straipsnis,

                                 —

                                 Meksikos ir Ispanijos susitarimo 4 straipsnis,

                                 —

                                 Meksikos ir Jungtinės Karalystės susitarimo 5 straipsnis.

                     c)

                     Sauga:

                                 —

                                 Meksikos ir Austrijos susitarimo 6 straipsnis,

                                 —

                                 Meksikos ir Belgijos susitarimo 7 straipsnis,

                                 —

                                 Meksikos ir Čekijos Respublikos susitarimo 6 straipsnis,

                                 —

                                 Meksikos ir Prancūzijos susitarimo 6a straipsnis,

                                 —

                                 Meksikos ir Italijos susitarimo 6a straipsnis,

                                 —

                                 Meksikos ir Liuksemburgo susitarimo 6 straipsnis,

                                 —

                                 Meksikos ir Nyderlandų susitarimo 6 straipsnis,

                                 —

                                 Meksikos ir Portugalijos susitarimo V straipsnis,

                                 —

                                 Meksikos ir Jungtinės Karalystės susitarimo 8 straipsnis.

         III PRIEDAS

            ŠIO SUSITARIMO 2 STRAIPSNYJE NURODYTŲ KITŲ VALSTYBIŲ SĄRAŠAS

                     a)

                     Islandijos Respublika (pagal Europos ekonominės erdvės susitarimą).

                     b)

                     Lichtenšteino Kunigaikštystė (pagal Europos ekonominės erdvės susitarimą).

                     c)

                     Norvegijos Karalystė (pagal Europos ekonominės erdvės susitarimą).

                     d)

                     Šveicarijos Konfederacija (pagal Europos bendrijos ir Šveicarijos Konfederacijos oro susisiekimo susitarimą).


title: 2011/618/ES: 2011 m. gegužės 10 d. Europos Parlamento sprendimas dėl Europos policijos koledžo 2009 finansinių metų biudžeto įvykdymo patvirtinimo#2011 m. gegužės 10 d. Europos Parlamento rezoliucija, su pastabomis, sudarančiomis neatskiriamą sprendimo dėl Europos policijos koledžo 2009 finansinių metų biudžeto įvykdymo patvirtinimo dalį

text:
27.9.2011

               LT

               Europos Sąjungos oficialusis leidinys

               L 250/260

         EUROPOS PARLAMENTO SPRENDIMAS
   2011 m. gegužės 10 d.
   dėl Europos policijos koledžo 2009 finansinių metų biudžeto įvykdymo patvirtinimo
   (2011/618/ES)
   EUROPOS PARLAMENTAS,

               —

               atsižvelgdamas į Europos policijos koledžo 2009 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos policijos koledžo 2009 finansinių metų galutinių metinių ataskaitų kartu su Koledžo atsakymais (1),

               —

               atsižvelgdamas į Tarybos 2011 m. vasario 15 d. rekomendaciją (05892/2011 – C7–0052/2011),

               —

               atsižvelgdamas į EB sutarties 276 straipsnį ir į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2005 m. rugsėjo 20 d. Tarybos sprendimą 2005/681/TVR, įsteigiantį Europos policijos koledžą (CEPOL) (3), ypač į jo 16 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir į Piliečių laisvių, teisingumo ir vidaus reikalų komiteto nuomonę (A7–0150/2011),

               1.

               atideda savo sprendimą patvirtinti Europos policijos koledžo direktoriui, kad Koledžo 2009 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos policijos koledžo direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL C 338, 2010 12 14, p. 137.

      (2)  OL L 248, 2002 9 16, p. 1.

      (3)  OL L 256, 2005 10 1, p. 63.

      (4)  OL L 357, 2002 12 31, p. 72.

      EUROPOS PARLAMENTO REZOLIUCIJA
      2011 m. gegužės 10 d.
      su pastabomis, sudarančiomis neatskiriamą sprendimo dėl Europos policijos koledžo 2009 finansinių metų biudžeto įvykdymo patvirtinimo dalį
      EUROPOS PARLAMENTAS,

                  —

                  atsižvelgdamas į Europos policijos koledžo 2009 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl Europos policijos koledžo 2009 finansinių metų galutinių metinių ataskaitų kartu su Koledžo atsakymais (1),

                  —

                  atsižvelgdamas į Tarybos 2011 m. vasario 15 d. rekomendaciją (05892/2011 – C7–0052/2011),

                  —

                  atsižvelgdamas į EB sutarties 276 straipsnį ir į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

                  —

                  atsižvelgdamas į 2005 m. rugsėjo 20 d. Tarybos sprendimą 2005/681/TVR, įsteigiantį Europos policijos koledžą (CEPOL) (3), ypač į jo 16 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,

                  —

                  atsižvelgdamas į Europos policijos koledžo 2010 m. liepos 12 d. ataskaitą dėl privačių išlaidų atlyginimo (10/0257/KA),

                  —

                  atsižvelgdamas į Teisingumo, laisvės ir saugumo generalinio direktorato 2009 metinę veiklos ataskaitą,

                  —

                  atsižvelgdamas į Darbo tvarkos taisyklių 77 straipsnį ir VI priedą,

                  —

                  atsižvelgdamas į Biudžeto kontrolės komiteto pranešimą ir į Piliečių laisvių, teisingumo ir vidaus reikalų komiteto nuomonę (A7–0150/2011),

                  A.

                  kadangi Koledžas įsteigtas 2001 m. ir pagal Finansinio reglamento 185 straipsnio nuostatas pertvarkytas į Bendrijos įstaigą, kuriai nuo 2006 m. sausio 1 d. taikomas agentūroms skirtas finansinis pagrindų reglamentas;

                  B.

                  kadangi Audito Rūmai ataskaitose apie Koledžo 2006 ir 2007 finansinių metų metines finansines ataskaitas pateikė nuomonę su išlyga dėl pagal šias finansines ataskaitas atliktų operacijų teisėtumo ir tvarkingumo, nes viešųjų pirkimų procedūros neatitiko Finansinio reglamento nuostatų;

                  C.

                  kadangi Audito Rūmai ataskaitoje apie Koledžo 2008 finansinių metų metines finansines ataskaitas papildomai akcentavo savo nuomonę dėl jų patikimumo, nors aiškiai juo nesuabejojo, ir pateikė savo nuomonę su išlyga dėl pagal šias finansines ataskaitas atliktų operacijų teisėtumo ir tvarkingumo;

                  D.

                  kadangi Parlamentas 2010 m. spalio 7 d. sprendimu (5) atsisakė patvirtinti Koledžo direktoriui, kad Koledžo 2008 finansinių metų biudžetas įvykdytas;

                  E.

                  kadangi Audito Rūmai savo ataskaitoje apie Koledžo 2009 finansinių metų metines finansines ataskaitas vėl pateikė nuomonę su išlyga dėl pagal finansines ataskaitas vykdytų operacijų teisėtumo ir tvarkingumo;

                  F.

                  kadangi Koledžo 2009 m. biudžetas sudarė 8 800 000 EUR, palyginti su 8 700 000 EUR 2008 m. metais;

         Viešųjų pirkimų procedūrų trūkumai

                  1.

                  išreiškia susirūpinimą dėl to, kad Koledžas nuolat neatitinka Finansinio reglamento reikalavimų, susijusių su viešųjų pirkimų taisyklėmis; ypač pažymi, kad su didele Koledžo bendro biudžeto dalimi susiję nemaža pažeidimų:

                              —

                              nesudaryta sutartis arba nesurengta konkurso procedūra,

                              —

                              nepateiktos techninės specifikacijos,

                              —

                              nereikalauta pateikti finansinį pasiūlymą arba jis negautas,

                              —

                              neatliktas finansinis vertinimas;

                  2.

                  apgailestauja dėl to, kad taip ir neištirti kai kurie atvejai, pvz., atvejai, kai buvo netinkamai vykdomos viešųjų pirkimų procedūros ir pasirašytos neteisėtos darbo sutartys;

                  3.

                  patvirtina Koledžo informaciją, kad 2010 m. birželio 8 d. direktoriaus sprendimu Nr. 002/2010 pagaliau paskirtas viešųjų pirkimų pareigūnas ir patvirtintas viešųjų pirkimų vadovas, įskaitant šablonus ir kontrolinius sąrašus;

                  4.

                  reikalauja, kad Koledžas iki 2011 m. spalio 31 d. pateiktų Parlamentui ataskaitą dėl viešųjų pirkimų vadovo taikymo 2010 m. liepos 1 d.–2011 m. liepos 1 d. laikotarpiu;

         Taisyklių, reglamentuojančių išlaidas kursams, pažeidimai

                  5.

                  yra susirūpinęs dėl to, kad Audito Rūmai nustatė didelių administracinių ir finansinių taisyklių, pagal kurias reglamentuojamos išlaidos, sudarančios didžiąją dalį Koledžo veiklos išlaidų ir skirtos kursams ir seminarams organizuoti, trūkumų; mano, kad nepriimtina tai, jog pagrindinius trūkumus lėmė tai, kad taip ir neįsigaliojo persvarstytas Koledžo finansinis reglamentas, ir todėl visos pasirašytos darbo sutartys buvo neteisėtos; atkreipia dėmesį į Koledžo informaciją, kad 2010 m. šių sutarčių galiojimo laikas baigėsi ir jos nebuvo pratęstos;

                  6.

                  apgailestauja dėl to, kad peržiūrėtas Koledžo finansinis reglamentas taip ir neįsigaliojo ir darbo sutartys, pasirašytos su kai kuriais patarėjais ir ekspertais, buvo neteisėtos (manoma, kad šių sutarčių vertė siekia 200 000 EUR, iš jų 34 800 EUR įtraukti į 2009 finansinius metus);

                  7.

                  atkreipia dėmesį į tai, kad Komisijai siekiant jos nuomonės pateiktame Koledžo finansiniame reglamente buvo dvi nuostatos, dėl kurių Komisijos nuomonė buvo neigiama, nes manyta, kad jos neatitinka peržiūrėto Finansinio pagrindų reglamento;

                  8.

                  rekomenduoja, kad Koledžas, puoselėdamas skaidrumą, suteiktų tiesioginę prieigą prie jo išsamaus biudžeto, į kurį derėtų įtraukti jo sprendimų dėl sutarčių ir viešųjų pirkimų sąrašą ir kuris turėtų būti viešai paskelbtas Koledžo tinklavietėje, išskyrus tas sutartis, dėl kurių skelbimo kiltų pavojus saugumui; mano, kad ši rekomendacija nepažeidžia asmens duomenų apsaugos principo;

         Asignavimų perkėlimas į kitą laikotarpį

                  9.

                  yra susirūpinęs dėl to, kad daugiau kaip 3 800 000 EUR 2009 m. mokėjimų asignavimų, sudarančių 43 % viso biudžeto, buvo perkelti į 2010 m.; taip pat susirūpinęs dėl to, kad reikėjo panaikinti 46 % iš 2008 m. perkeltų asignavimų; pabrėžia, kad pagal šią padėtį galima spręsti apie didelius ir pasikartojančius biudžeto planavimo ir vykdymo stebėsenos trūkumus, taip pat apie tai, kad nesilaikoma metinio periodiškumo principo;

                  10.

                  pažymi, kad, nors pasikeitė Koledžo vadovybė, praeityje padaryta klaidų, kurios iki šiol neišaiškintos; reiškia susirūpinimą dėl Koledžo trūkumų, susijusių su 2009 m. biudžeto planavimu ir jo vykdymo stebėsena;

                  11.

                  pažymi tai, kad jau 2008 finansiniais metais 31 % Koledžo bendro biudžeto reikėjo perkelti į kitus metus, o 2007 m. 41,5 % Koledžo bendro biudžeto reikėjo perkelti, be to, buvo panaikinta daugiau kaip 20 % (500 000 EUR) Koledžo iš 2006 m. perkeltų asignavimų;

                  12.

                  Vis dėlto džiaugiasi tuo, kad nuo 2010 m. kovo mėn. kiekvieną savaitę rengiami Koledžo finansų vadovų susitikimai siekiant pagerinti biudžeto vykdymą ir kontrolę; pažymi, kad įgyvendinant Koledžo daugiametį veiklos planą numatoma pradėti taikyti pakeitimus; pripažįsta pastangas, kurių imtasi 2010 m. siekiant išspręsti šią problemą; ragina Koledžą nuolat pranešti biudžeto įvykdymą tvirtinančiai institucijai apie pažangą ir veiksmus, kurių jis ėmėsi;

         Apskaitos sistema

                  13.

                  apgailestauja dėl to, kad Audito Rūmai šiais metais ir vėl nustatė didelių vėlavimų ir klaidų rengiant negalutines 2009 m. finansines ataskaitas; visų pirma pripažįsta, kad 2009 m. pabaigoje susikaupė neapmokėtų sąskaitų už 900 000 EUR; pažymi, kad tokia padėtis susidarė dėl nepatenkinamo finansinės atsakomybės paskirstymo, netinkamos vidaus kontrolės procedūros ir sunkumų įdarbinant ir išlaikant kvalifikuotus ir patyrusius finansų ir apskaitos specialistus; taigi ragina Koledžą skubiai ištaisyti šią padėtį ir informuoti biudžeto įvykdymą tvirtinančią instituciją apie veiksmus, kurių jis ėmėsi;

                  14.

                  yra susirūpinęs dėl to, kad Koledžas savo 2009 m. finansinės atskaitomybės dokumentuose bendrą iki 2008 m. sausio 1 d. susikaupusių klaidų rezervą įvertino 929 670,27 EUR (10,56 % bendro 2009 m. Koledžo biudžeto) ir bendrą nuo 2008 m. susikaupusių klaidų rezervą – 284 718,77 EUR (3,2 % Koledžo bendro 2009 m. biudžeto);

         Žmogiškųjų išteklių valdymas

                  15.

                  yra susirūpinęs dėl to, kad Audito Rūmai nustatė keletą trūkumų, susijusių su darbuotojų atrankos procedūromis, keliančiomis pavojų šių procedūrų skaidrumui; ypač pabrėžia, kad šios procedūros nepakankamai pagrįstos dokumentais; laiko, jog nepriimtina, kad:

                              —

                              minimalūs reikalavimai, kuriuos turėjo atitikti kandidatai, iš tiesų buvo nustatyti po to, kai kandidatai buvo įvertinti ir suklasifikuoti,

                              —

                              pokalbio klausimai dažnai buvo rengiami išnagrinėjus paraiškas,

                              —

                              šios procedūros buvo nepakankamai pagrįstos dokumentais;

                  16.

                  taip pat yra susirūpinęs dėl Europos Sąjungos pareigūnų tarnybos nuostatų (6) neatitinkančios arba neteisėtos praktikos; visų pirma atkreipia dėmesį į tuos atvejus, kai:

                              —

                              neįmanoma nustatyti, ar atrinkti kandidatai atitiko privalomos profesinės patirties trukmės reikalavimus,

                              —

                              atrankos komisija priėmė sprendimus, remdamasi vien tik gyvenimo aprašymais,

                              —

                              atrinktas kandidatas neatitiko minimalių profesinės patirties reikalavimų,

                              —

                              vienam atsakingas pareigas einančiam darbuotojui leista gyventi ne Jungtinėje Karalystėje ir dirbti Koledžo patalpose Bramshile ribotą dienų skaičių per metus, o jo kelionės išlaidas kompensavo Koledžas;

                  17.

                  apgailestauja dėl to, kad iki šiol galioja neteisingai sudaryta įdarbinimo sutartis; ragina Koledžą pirmumo tvarka ištaisyti šį neatitikimą;

                  18.

                  vis dėlto norėtų sužinoti, kaip Koledžas ketina spręsti šias pasikartojančias žmogiškųjų išteklių valdymo problemas, ypač atsižvelgiant į tai, kad Koledžo sekretoriato buveinė Bramshile gerokai sumažina Koledžo galimybes pritraukti ir išlaikyti deramos kvalifikacijos žmonių;

                  19.

                  vis dėlto pripažįsta, kad Koledžas 2010 m. direktoriaus sprendimu Nr. 004/2010 patvirtino Koledžo įdarbinimo vadovą, kuriame atrankos procedūros suderintos su Tarnybos nuostatais; taigi ragina Koledžą informuoti biudžeto įvykdymą tvirtinančią instituciją apie šio sprendimo įgyvendinimo padėtį;

         Asignavimai, naudoti asmeninėms išlaidoms padengti

                  20.

                  atkreipia dėmesį į tai, kad atsižvelgiant į pakartotiną Vidaus audito tarnybos (VAT), Audito Rūmų ir biudžeto įvykdymą tvirtinančios institucijos prašymą išorės įmonė pagaliau atliko asignavimų, naudotų asmeninėms išlaidoms padengti, ex post patikrą;

                  21.

                  visų pirma pripažįsta, kad išorės vertinimo tikslas – patikrinti veiksmus, kurių Koledžas ėmėsi siekdamas išspręsti problemas, nustatytas Audito Rūmų 2007 m. atliktame audite, ir parengti ataskaitą, kurioje būtų nurodyti visi privačioms išlaidoms padengti naudoti asignavimai ir iki šiol susigrąžintos sumos; ypač pažymi, kad atlikus išorės auditą nustatyta:

                              (GBP)

                              Biudžeto eilutė

                              Asignavimai, kuriuos auditoriams nurodė Koledžas

                              Sumos, kurias Koledžas atgavo

                              Transporto išlaidos

                              9 508

                              7 421

                              Koledžo automobilių parko einamosios išlaidos

                              14 783

                              13 916

                              Įsigyti baldai

                              14 788

                              500

                              Išlaidos, susijusios su mobiliojo ryšio telefonais

                              3 721

                              3 721

                                 IŠ VISO

                                 42 800

                                 25 558

                  22.

                  pastebi, kad tais atvejais, kai ataskaitoje 10/0257/KA yra pateiktos privačių išlaidų padengimo sumos, jos gerokai žemesnės už pirmiau minėtas sumas, nustatytas išorės audito ataskaitoje;

                  23.

                  apgailestauja, kad dėl to, jog praėjo nemažai laiko ir dėl to, kad laikotarpiu iki 2007 m. audito būta Koledžo finansų valdymo, stebėsenos ir ataskaitų teikimo trūkumų, išorės auditorius negalėjo patvirtinti šių neteisingai panaudotų asignavimų sumų; todėl atkreipia dėmesį į tai, kad išorės auditorius manė, jog kur kas svarbiau dėmesį skirti susigrąžintoms sumoms ir sumoms, kurias galbūt dar galima susigrąžinti;

                  24.

                  pripažįsta, jog išorės audito ataskaitoje nustatyta, kad nėra realios galimybės atgauti likusių sumų; iš esmės pažymi, kad:

                              —

                              pardavus baldus gauta tik 500 GBP,

                              —

                              Koledžas neturi teisės reikalauti, kad darbuotojai, kurie naudojasi savanoriškomis transporto paslaugomis, prisidėtų kompensuojant Koledžo anksčiau patirtas transporto išlaidas; be to, pažymi, kad pagal Tarnybos nuostatų 28 straipsnį sumas iš darbuotojo galima susigrąžinti tik tada, jei pareigūnas žinojo apie pažeidimą, susijusį su mokėjimu, arba jei pažeidimas toks akivaizdus, kad jis (ji) negalėjo apie jį nežinoti;

                  25.

                  atkreipia dėmesį į faktą, kad savo specialiojoje 2007 m. metinėje ataskaitoje Audito Rūmai jau pastebėjo, jog auditoriai negalėjo peržiūrėti visų 2007 m. atliktų mokėjimų, nes buvo neįmanoma nustatyti sumos, neteisėtai išleistos asmeninėms išlaidoms padengti, dydžio ir visų skirtingų asmeninių išlaidų rūšių;

                  26.

                  dar kartą pabrėžia buvusio direktoriaus atsakomybę už minėtus trūkumus ir pažeidimus; nurodo savo 2010 m. spalio 7 d. rezoliuciją su pastabomis, sudarančiomis neatskiriamą sprendimo dėl Europos policijos koledžo 2008 finansinių metų biudžeto įvykdymo patvirtinimo dalį (7);

                  27.

                  ypač pabrėžia šiuos faktus, apie kuriuos pirmininkavusi Čekija pranešė 2009 m. gegužės 18 d.:

                              —

                              netinkamas Koledžo valdymas: atsižvelgdama į VAT nustatytus faktus Komisija pasiūlė pagalbą Koledžui, tačiau Koledžo direktorius niekada nesikreipė į Teisingumo, laisvės ir saugumo generalinį direktoratą (DG JLS) ar į Biudžeto generalinį direktoratą (DG BUDG),

                              —

                              komunikacija sekretoriate: dėl komunikacijos tarp direktoriaus ir darbuotojų ir pasitikėjimo trūkumo kilo ilgai trunkantys ginčai,

                              —

                              skaidrumo stoka: užuot nustatęs problemas ir prašęs valdybos ar Komisijos patarimo, direktorius nesidalijo informacija, kuri vėliau buvo aptikta atsitiktinai,

                              —

                              direktoriaus atskaitomybė Koledžo valdybai: direktorius nesilaikė valdybos sprendimų;

                  28.

                  pažymi, kad labai aiškiai nustatyta, kas atsakingas už asignavimų naudojimą privačioms išlaidoms padengti; taigi apgailestauja dėl to, kad Koledžo valdyba, nenorėdama pakenkti Koledžo įvaizdžiui, tinkamai nereagavo į buvusio direktoriaus valdymo klaidas; mano esant nepriimtina tai, kad viena iš pagrindinių priežasčių, dėl kurių valdyba nusprendė nesiimti drausminių priemonių, yra ta, kad buvęs direktorius turėjo galimybę teisiškai jas užginčyti;

                  29.

                  todėl pakartoja savo poziciją, kad Koledžo valdyba turi būti laikoma atsakinga ir siūlo daryti pakeitimus, kad ateityje tokia padėtis nebepasikartotų; vėl ragina persvarstyti Komisijos poziciją valdyboje, kad jai būtų suteikta balsavimo teisė;

         Vidaus auditas

                  30.

                  džiaugiasi Koledžo iniciatyva biudžeto įvykdymą tvirtinančiai institucijai teikti VAT atliktą Koledžo galutinę 2010–2014 m. daugiamečio plano vykdymo įvertinimo ataskaitą; mano, kad tai rodo skaidrumą ir yra priskirtina geriausiai praktikai, kurią turėtų taikyti ir visos kitos agentūros;

                  31.

                  pripažįsta, kad Koledžas, atsižvelgdamas į VAT, Audito Rūmų ir biudžeto įvykdymą tvirtinančios institucijos rekomendacijas, pagaliau 2010 m. birželio 21 d. direktoriaus sprendimu Nr. 010/2010 priėmė naują išimčių registravimo procedūrą; šiuo metu ragina Koledžą informuoti biudžeto įvykdymą tvirtinančią instituciją apie šio sprendimo įgyvendinimo padėtį;

                  32.

                  pažymi, kad Koledžo biudžeto įvykdymo patvirtinimas ir toliau turi būti grindžiamas jo veikla, vykdyta per visus metus;

         Koledžo 2010–2014 m. daugiametis veiklos planas

                  33.

                  pažymi, kad pareikalavus biudžeto įvykdymą tvirtinančiai institucijai Koledžo valdyba pagaliau 2010 m. gegužės mėn. patvirtino daugiametį veiklos planą; taip pat atkreipia dėmesį į tai, kad iki 2010 m. rugsėjo mėn. pabaigos užbaigti įgyvendinti 19 iš 44 itin svarbių tikslų, 18 tikslų įgyvendinami pagal numatytą grafiką, o dėl 7 tikslų laukiama, kada bus galima pradėti juos įgyvendinti;

                  34.

                  yra susirūpinęs dėl to, jog VAT savo galutinėje vertinimo ataskaitoje dėl Koledžo 2010–2014 m. daugiamečio veiklos plano įgyvendinimo nustatė, kad trūksta aiškumo apibūdinant kai kuriuos daugiamečio veiklos plano punktus ir kad kai kurie jo tikslai iš dalies sutampa; taigi pabrėžia, jog pranešimų apie pažangą tikslumas ne visada pakankamas, kad būtų galima aiškiai suvokti, kokius konkrečius veiksmus apima pavieniai tikslai ir dėl to sunku iš esmės įvertinti bendrą susijusių veiksmų padėtį;

                  35.

                  taigi ragina Koledžą:

                              —

                              įgyvendinant 2 daugiamečio veiklos plano 7 tikslą „CEPOL vidaus kontrolės standartai“, patvirtinti 16 naujai nustatytų vidaus kontrolės standartų (VKS), kuriais supaprastinami pradiniai 24 vidaus kontrolės standartai,

                              —

                              įgyvendinant 3 daugiamečio plano 4 tikslą „sekretoriato veiklos ir jo vadovavimo bei valdymo veiksmingumo ir efektyvumo vertinimas“, apibūdinti subalansuotos kontrolės suvestinės, skirtos Koledžo veiklos rezultatams vertinti ir kasmet darbuotojų veiklai vertinti, padėtį,

                              —

                              įgyvendinant 4 daugiamečio plano 1 tikslą „finansinės ir apskaitos procedūrų peržiūra“, numatyti konkretesnius planuojamo finansinių procedūrų gerinimo veiksmus apibūdinant persvarstymo rezultatus, ypač svarbiausias rekomendacijas, kurias Koledžas ketina įgyvendinti siekdamas skatinti veiksmingų finansinių procedūrų, įskaitant kontrolės, taikymą,

                              —

                              įgyvendinant 5 daugiamečio plano 2 tikslą „didesni ex ante ir ex post patikros pajėgumai“, paaiškinti svarbiausius jau įgyvendintus ar tik planuojamus įgyvendinti ex-ante patikrų pokyčius, taip pat ex-post dotacijų kontrolės planus,

                              —

                              įgyvendinant 10 daugiamečio plano 1 tikslą „mažinti priklausomumą nuo laikinųjų darbuotojų“, parengti laikinųjų darbuotojų panaudojimo politiką,

                              —

                              įgyvendinant 11 daugiamečio planą „gerinti ir apgalvoti žmogiškųjų išteklių valdymą“, apibūdinti Koledžo planuojamo taikyti naujo žmogiškųjų išteklių metodo naudingumą ir privalumus, kurių tikimasi, taip pat nurodyti poveikį, kurį jis galėtų turėti tolesnėms Koledžo darbuotojų išteklių reikmėms,

                        taigi ragina Koledžą ir jo valdybą iki 2011 m. birželio 30 d. informuoti biudžeto įvykdymą patvirtinančią instituciją apie pažangą ir susijusius veiksmus, kurių ji ėmėsi, atsižvelgdama į visus šiuos susirūpinimą keliančius klausimus;

                  36.

                  atkreipia dėmesį į Koledžo atsakymą, kuriame teigiama, kad, jeigu atlikus vidaus tyrimą būtų nustatytas pagrindas reikalauti asmeninės atskaitomybės, jis tikrai imtųsi reikalingų veiksmų vadovaudamasis taikytinais reglamentais; ragina Koledžą informuoti biudžeto įvykdymą tvirtinančią instituciją apie šio vidaus tyrimo įgyvendinimą;

                  37.

                  ragina Audito Rūmus atlikti specialų auditą ir patikrinti Koledžo veiksmų plano įgyvendinimą;

                  38.

                  primena, kad Koledžo pažanga įgyvendinant jo daugiametį veiksmų planą yra pirmiausia susijusi su jo pajėgumu įdarbinti ir išlaikyti kvalifikuotus, finansų ir apskaitos srityse patyrusius darbuotojus;

         Struktūriniai trūkumai

                  39.

                  atsižvelgia į Laisvės, saugumo ir teisingumo generalinio direktorato 2009 m. metinėje veiklos ataskaitoje išdėstytą jo nuomonę dėl Koledžo struktūrinių problemų; dar kartą abejoja Koledžo gebėjimu išspręsti šias problemas:

                              —

                              Koledžas dėl jo ribotų užduočių ir atitinkamai menko dydžio negali taikyti sudėtingų ES finansinių reglamentų ir Tarnybos nuostatų,

                              —

                              Koledžo sekretoriatas yra Bramshile, maždaug 70 km nuo Londono, o tai yra trūkumas, be kita ko, įdarbinimo ir susisiekimo viešuoju transportu srityse,

                              —

                              Koledžo valdymo išlaidomis yra gana didelės, palyginti su jo veikla, atsižvelgiant į tai, kad 2009 m. jame buvo įdarbinti tik 28 darbuotojai, nors Koledžo valdyboje buvo 27 balsuojantys nariai;

                  40.

                  pažymi, kad Koledžas ir Europolas yra dvi Sąjungos agentūros, susijusios su panašiomis veiklos sritimis, ir vykdo viena kitą papildančią veiklą; mano, kad šią veiklą sujungus bendroje agentūroje būtų išvengta nereikalingų papildomų sąnaudų; primena, kad Sąjungos biudžetas turi būti grindžiamas patikimu finansų valdymu, taigi išlaidos turi būti tikslingos, efektyvios ir veiksmingos, be to, turi būti deramai sprendžiamas nereikalingų išlaidų klausimas;

                              a.

                              taigi ragina artimiausioje ateityje Koledžą prijungti prie Europolo; yra įsitikinęs, kad sujungimas paskatins didesnį išlaidų racionalumą ir veiksmingumą; yra įsitikinęs, kad tolesnio Koledžo ir Europolo atskyrimo sąnaudos būtų aukštesnės už sujungimo sąnaudas; taigi pritaria Komisijos pasiūlymui, kad Europolas galėtų perimti Koledžo vykdomas mokymų užduotis; apgailestauja dėl to, kad valstybės narės atmetė šį pasiūlymą, ir ragina jį iš naujo įvertinti;

                              b.

                              yra įsitikinęs, kad Koledžo prijungimas prie Europolo būtų naudingas šiuo metu abiejų agentūrų vykdomai veiklai; mano, kad sujungimas ne tik bus konkretus pirmiau minėtų Koledžo nuolatinių struktūrinių problemų sprendimas, tačiau taip pat leis Koledžui tiesiogiai naudotis Europolo patirtimi tarptautinio organizuoto nusikalstamumo ir terorizmo klausimais, kad jis galėtų vykdyti savo užduotį – apmokyti vyresniuosius policijos pareigūnus; mano, kad atlikus sujungimą Europolas gautų naudos iš Koledžo tinklo ir mokymų patirties, taip pat jam bus naudinga savo patalpose turėti padalinį, kurio dėmesys nukreiptas vien į su mokymais susijusius klausimus;

                              c.

                              dar kartą prašo Komisijos iki 2011 m. rugsėjo 1 d. išnagrinėti galimybę Koledžą prijungti prie Europolo, kuri būtų konkretus Koledžo nuolatinių struktūrinių problemų sprendimas; ragina Tarybą ir Komisiją iki 2011 m. pabaigos pateikti Europos Parlamentui pranešimą dėl Koledžo prijungimo prie Europolo;

                  41.

                  pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2011 m. gegužės 10 d. rezoliucijoje (8) dėl ES agentūrų veiklos, finansų valdymo ir kontrolės.

         (1)  OL C 338, 2010 12 14, p. 137.

         (2)  OL L 248, 2002 9 16, p. 1.

         (3)  OL L 256, 2005 10 1, p. 63.

         (4)  OL L 357, 2002 12 31, p. 72.

         (5)  OL L 320, 2010 12 7, p. 11.

         (6)  OL L 56, 1968 3 4, p. 1.

         (7)  OL L 320, 2010 12 7, p. 12.

         (8)  Priimti tekstai, P7_TA(2011)0163 (žr. šio Oficialiojo leidinio p. 269).